
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Žiar nad Hronom 33Csp/2/2026 6426200079 31. 03. 2026 JUDr. Tímea Lukáčová ECLI:SK:OSZH:2026:6426200079.3
Uznesenie Okresný súd Žiar nad Hronom v právnej veci žalobcu: A. B., nar. XX.XX.XXXX, trvalý pobyt C. D. XX, XXX XX E. B., právne zast. F. A. G. H., advokát, so sídlom A. I. XXX/XX, XXX XX J. E. K., proti žalovanému: PROFI CREDIT Slovakia, s.r.o., so sídlom Pribinova 25, 854 96 Bratislava, IČO: 35 792 752, o návrhu na nariadenie neodkladného opatrenia, takto rozhodol: Žalovaný je p o v i n n ý zaplatiť žalobcovi trovy konania vo výške 275,72 Eur na účet právneho zástupcu žalobcu: F. A. G. H., advokát, so sídlom A. I. XXX/XX, XXX XX J. E. K., v lehote troch dní od právoplatnosti tohto uznesenia. odôvodnenie: 1. Okresný súd Žiar nad Hronom vydal uznesenie č.k. 33Csp/2/2026-26 zo dňa 21.01.2026 tak, že súd priznal žalobcovi voči žalovanému nárok na náhradu trov konania v rozsahu 100 %. Uznesenie nadobudlo právoplatnosť dňa 06.02.2026. 2. Právny zástupca žalobcu doručil súdu dňa 13.02.2026 vyčíslenie trov konania vo výške 275,72 Eur, spočívajúce v náhrade trov právneho zastúpenia: Odmena právneho zástupcu za 1 úkon právnej služby 122,00 Eur zvolený úkon právnej služby - prevzatie a príprava zastúpenia vrátane prvej porady s klientom Režijný paušál
15,86 Eur
Odmena právneho zástupcu za 1 úkon právnej služby zvolený úkon právnej služby - písomné podanie na súd
122,00 Eur
Režijný paušál
15,86 Eur
3. Podľa § 251 zákona č. 160/2015 Z.z., Civilný sporový poriadok (ďalej len „CSP“), trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. 4. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 5. Podľa § 262 ods. 2 CSP, o výške náhrady trov konania rozhodne súd prvej inštancie v lehote do 60 dní po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník.
6. Pri určení výšky trov právneho zastúpenia súd vychádzal z tarifnej odmeny za jeden úkon právnej služby je jedna trinástina výpočtového základu, ak nie je možné vyjadriť hodnotu veci alebo práva v peniazoch. V takom prípade základná sadzba tarifnej odmeny advokáta za jeden úkon právnej služby predstavuje 122,00 Eur podľa § 11 ods. 1 písm. a) vyhlášky MS SR č. 655/2004 Z.z. o odmenách a náhradách advokátov za poskytovanie právnych služieb v príslušnom znení (ďalej aj „vyhláška“). 7. Podľa § 13a ods. 1 vyhlášky, odmena vo výške základnej sadzby tarifnej odmeny patrí za tieto úkony právnej služby: a) prevzatie a príprava zastúpenia vrátane prvej porady s klientom, b) ďalšia porada alebo rokovanie s klientom za každú skončenú hodinu, c) písomné podanie na súd alebo iný orgán alebo protistrane týkajúce sa veci samej, d) predžalobná výzva ako súčasť nároku na náhradu trov konania, e) účasť na konaní pred súdom, vrátane nahliadnutia do súdneho spisu na súde, alebo iným orgánom a na konaní o zmieri, a to za každé začaté dve hodiny bez ohľadu na počet týchto za sebou nadväzujúcich úkonov vykonaných počas dvoch hodín; ak úkon alebo na seba nadväzujúce úkony trvajú viac ako štyri hodiny, patrí odmena za každé dve skončené hodiny, f) vypracovanie právneho rozboru veci, g) rokovanie s protistranou, a to za každú skončenú hodinu, h) návrh na predbežné opatrenie, ak k nemu dôjde pred začatím konania, odvolanie proti takémuto rozhodnutiu o predbežnom opatrení, návrh na obnovu konania, odvolanie, dovolanie, návrh na podanie mimoriadneho dovolania, i) vypracovanie listiny o právnom úkone alebo jej podstatné prepracovanie. 8. Trovy konania sú výdavky, ktoré vznikajú stranám sporu pri uskutočňovaní jednotlivých procesných úkonov počas konania, t.j. výdavky, ktoré boli vynaložené v rámci konkrétneho súdneho konania. Za trovy konania sa považujú len tie výdavky, ktoré vznikli od momentu začatia konania do jeho skončenia, resp. ktoré vznikli aj pred začatím konania, ale ich vynaloženie bezprostredne súvisí s konaním. Vyhláška vo svojom ust. § 13a uvádza úkony právnej služby, za ktoré prináleží advokátovi odmena. Strana sporu prostredníctvom jednotlivých úkonov právnej služby vykonaných právnym zástupcom realizuje v rámci konania svoje procesné práva a povinnosti. Neznamená to však, že strane zastúpenej advokátom patrí náhrada trov za akýkoľvek úkon právnej služby uvedený v § 13a vyhlášky, ale len za úkon účelne vykonaný v rámci konania. Požiadavka účelnosti vynaložených trov konania, ktorá musí byť splnená pre možnosť priznania ich náhrady, vyplýva z ust. § 251 CSP. Súd pri rozhodovaní o náhrade trov konania musí venovať pozornosť otázke opodstatnenosti účtovania jednotlivých úkonov, t.j. či ten-ktorý úkon bol účelným pre uplatnenie alebo bránenie práva strany (porov. napr. uznesenie Najvyššieho súdu SR sp. zn. 4 M Cdo 14/2010 zo dňa 19.04.2011). 9. Preštudovaním vyúčtovania trov konania a trov právneho zastúpenia právnemu zástupcovi žalobcu mal súd preukázané, že právny zástupca správne postupoval, keď si odmenu v sume 122,00 Eur vypočítal v zmysle § 11 ods. 1 písm. a) vyhlášky, nakoľko nie je možné vyjadriť hodnotu veci alebo práva v peniazoch. Režijný paušál za rok 2026 je 15,86 €. Okresný súd priznal trovy právneho zastúpenia v takej výške, v akej si ich uplatnil žalobca, t. j. vo výške 275,72 Eur. 10. Nakoľko v predmetnom konaní mal žalobca úspech v rozsahu 100 %, okresný súd zaviazal žalovaného na úhradu súdneho poplatku a trov právneho zastúpenia žalobcovi tak, ako je uvedené vo výrokovej časti tohto uznesenia. Poučenie: Proti tomuto uzneseniu je prípustná sťažnosť, ktorú môže podať ten, v koho neprospech bolo uznesenie vydané, a to v lehote 15 dní od doručenia uznesenia na tunajšom súde. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení. V sťažnosti sa má popri všeobecných náležitostiach podania uviesť, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a musí byť podpísané. Ak ide o podanie urobené v prebiehajúcom konaní,
náležitosťou podania je aj uvedenie spisovej značky tohto konania. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

Zdroj: KAUZIS.SK – https://www.kauzis.sk/judikatura/r/ECLI:SK:OSZH:2026:6426200079.3 (dáta aktuálne k 13. 11. 2026). Záväzné je znenie zverejnené súdom.




